OSNOVNA ŠKOLA VIŠNJEVAC

Višnjevac, Crni put 41

 **ZA P I S N I K**

sa 48. sjednice Vijeća roditelja održane 31. ožujka 2025. godine s početkom u 17:30 sati u učionici br. 28. (GK) Osnovne škole Višnjevac.

Od ukupno **24** člana pozivu na sjednicu odazvalo se **18** članova, a **6** članova je svoj izostanak opravdalo.

Sjednici prisustvuje i Biljana Mrdović-Varevac, psihologinja škole koja vodi zapisnik.

Predsjednik Vijeća roditelja gospodin Tomislav Širić koji je i predstavnik Vijeća roditelja u Školskom odboru na početku sjednice pozdravlja sve nazočne, utvrđuje postojanje kvoruma te predlaže sljedeći

 DNEVNI RED:

1. Provođenje procedure imenovanja ravnatelja sukladno odredbama Statuta Osnovne škole Višnjevac:

- predstavljanje kandidata za ravnatelja odnosno programa rada kandidata za mandatno razdoblje

 - imenovanje povjerenstva koje će provoditi postupak glasovanja – predsjednik i dva člana (povjerenstvo izrađuje glasačke listiće, utvrđuje glasački popis, provodi tajno glasovanje, utvrđuje nakon tajnog glasovanja rezultat glasovanja i vodi zapisnik o glasovanju)

- postupak tajnog glasovanja

- izvješće povjerenstva o rezultatima glasovanja.

2. Zaključak o zauzetom stajalištu o kandidatu odnosno utvrđivanju kandidata koji bi prema mišljenju većine mogao uspješno obavljati ravnateljsku dužnost.

3. Razno.

Dnevni red daje se na glasovanje. Dnevni red je usvojen jednoglasno (sa 18 glasova ZA).

**Ad.1.**

**Provođenje procedure imenovanja ravnatelja sukladno odredbama Statuta Osnovne škole Višnjevac**

Predsjednik Vijeća roditelja gospodin Tomislav Širić upoznao je članove Vijeća roditelja s procedurom postupka izbora i imenovanja ravnatelja.

Gospodin Tomislav Širić koji je predstavnik roditelja u Školskom odboru dostavio je Izbornu listu kandidata za imenovanje ravnatelja koja je utvrđena na sjednici Školskog odbora.

Na Izbornoj listi kandidata za imenovanje ravnatelja nalazi se jedan kandidat – gospodin Dane Končar.

Kandidat za ravnatelja, gospodin Dane Končar, predstavio je svoj program rada za mandatno razdoblje.

Sukladno članku 96. Statuta Osnovne škole Višnjevac, Višnjevac, javnim glasovanjem, imenovano je Izborno povjerenstvo koje provodi postupak glasovanja:

1. Ivan Kos, predsjednik

2. Ivana Čurik, članica

3. Martina Barišić, član

Nakon provedenog postupka glasovanja, Izborno povjerenstvo na temelju utvrđenih rezultata glasovanja podnosi izvješće o rezultatima glasovanja, te utvrđuje da je jedini kandidat - gospodin Dane Končar dobio ukupno **17** glasova, odnosno najveći broj glasova nazočnih članova Vijeća roditelja Osnovne škole Višnjevac.

**Ad.2.**

**Zaključak o zauzetom stajalištu o kandidatu odnosno utvrđivanju kandidata koji bi prema mišljenju većine mogao uspješno obavljati ravnateljsku dužnost**

Sukladno članku 97. Statuta Osnovne škole Višnjevac, Vijeće roditelja Osnovne škole Višnjevac, nakon utvrđenog rezultata glasovanja utvrđuje da bi kandidat Dane Končar prema mišljenju većine mogao uspješno obavljati ravnateljsku dužnost.

Zaključak u pisanom obliku dostavlja se predsjednici Školskog odbora gospođi Željki Čokolić.

 **Ad.3.**

 **Razno**

Pod ovom točkom dnevnog reda nije bilo nikakvih pitanja i prijedloga.

Završeno u 18:10 sati.

ZAPISNIČARKA PREDSJEDNIK VIJEĆA RODITELJA

Biljana Mrdović-Varevac Tomislav Širić